CELEX: 32013D0078
Language: et
Date: 2013-02-08 00:00:00
Title: 2013/78/EL: Komisjoni rakendusotsus, 8. veebruar 2013 , millega komisjon kiidab heaks nõukogu määruse (EÜ) nr 1224/2009 artiklite 60 ja 61 kohast kalandustoodete kaalumist käsitlevad proovivõtukavad, kontrollikavad ja ühised kontrolliprogrammid (teatavaks tehtud numbri C(2013) 613 all)

12.2.2013   
            
            
               ET
            
            
               Euroopa Liidu Teataja
            
            
               L 41/11
            
         
      KOMISJONI RAKENDUSOTSUS,
   8. veebruar 2013,
   millega komisjon kiidab heaks nõukogu määruse (EÜ) nr 1224/2009 artiklite 60 ja 61 kohast kalandustoodete kaalumist käsitlevad proovivõtukavad, kontrollikavad ja ühised kontrolliprogrammid
   (teatavaks tehtud numbri C(2013) 613 all)
   (Ainult bulgaaria-, hollandi-, inglis-, läti-, prantsus-, rootsi- ja sloveenikeelne tekst on autentsed)
   (2013/78/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 60 lõikeid 1 ja 3 ning artiklit 61,
   võttes arvesse liikmesriikide esitatud proovivõtu- ja kontrollikavasid ja ühiseid kontrolliprogramme
   ning arvestades järgmist:
   
               (1)
            
            
               Määruse (EÜ) nr 1224/2009 artikli 60 lõigete 1 ja 2 kohaselt peab liikmesriik tagama, et lossimisel kaalutakse kõik kalandustooted pädevate asutuste poolt tunnustatud kaalumissüsteemidega enne nende hoidlas hoidmist, transportimist või müüki, välja arvatud juhul, kui liikmesriik on vastu võtnud proovivõtukava, mille komisjon on heaks kiitnud. Selline proovivõtukava peab olema kooskõlas komisjoni rakendusmääruse (EL) nr 404/2011 (2) artikli 76 lõikes 1 ja XIX lisas sätestatud riskipõhise metoodikaga.
            
         
               (2)
            
            
               Määruse (EÜ) nr 1224/2009 artikli 60 lõike 3 kohaselt võib liikmesriik lubadà kalandustoodete kaalumist laeva pardal erandina määruse (EÜ) nr 1224/2009 artikli 60 lõikes 1 sätestatud üldisest kaalumiskohustusest, juhul kui liikmesriik on vastu võtnud määruse (EÜ) nr 1224/2009 artikli 60 lõike 1 kohase proovivõtukava, mille komisjon on heaks kiitnud. Selline proovivõtukava peab olema kooskõlas rakendusmääruse (EL) nr 404/2011 artikli 76 lõikes 1 ja XX lisas sätestatud riskipõhise metoodikaga.
            
         
               (3)
            
            
               Vastavalt määruse (EÜ) nr 1224/2009 artikli 61 lõikele 1 võib liikmesriik lubada kalatooteid kaaluda pärast transportimist lossimiskohast, juhul kui need transporditakse sihtkohta asjaomase liikmesriigi territooriumil ning kui see liikmesriik on võtnud vastu kontrollikava, mille komisjon on heaks kiitnud. Selline kava peab olema kooskõlas rakendusmääruse (EL) nr 404/2011 artikli 77 lõikes 1 ja XXI lisas sätestatud riskipõhise metoodikaga.
            
         
               (4)
            
            
               Vastavalt määruse (EÜ) nr 1224/2009 artikli 61 lõikele 2 võivad selle liikmesriigi kontrolliasutused, kus kalandustooted lossitakse, lubada enne kaalumist selliste toodete transportimist registreeritud ostjatele, registreeritud enampakkumiste korraldajatele või muudele kalandustoodete esmaturustuse eest vastutavatele asutustele või isikutele teises liikmesriigis, juhul kui asjaomased liikmesriigid on võtnud vastu määruse (EÜ) nr 1224/2009 artiklis 94 osutatud ühise kontrolliprogrammi, mille komisjon on heaks kiitnud. Selline programm peab olema kooskõlas rakendusmääruse (EL) nr 404/2011 artikli 77 lõikes 3 ja XXII lisas sätestatud riskipõhise metoodikaga.
            
         
               (5)
            
            
               Komisjon kiitis rakendusotsusega 2012/474/EL (3) heaks esimese rühma proovivõtukavasid, mille olid vastu võtnud Saksamaa, Iirimaa, Leedu, Madalmaad, Poola, Soome ja Ühendkuningriik, ning kontrollikavad, mille olid esitanud Saksamaa, Eesti, Iirimaa, Poola, Soome ja Ühendkuningriik.
            
         
               (6)
            
            
               Pärast rakendusotsuse 2012/474/EL vastuvõtmist on proovivõtukavad esitanud Bulgaaria, Läti, Sloveenia ja Rootsi, vastavalt 5. oktoobril 2012, 5. aprillil 2012, 14. juunil 2012 ja 20. aprillil 2012, kontrollikava on komisjonile esitanud Prantsusmaa 14. septembril 2012 ja ühise kontrolliprogrammi Prantsusmaa ja Iirimaa 14. septembril 2012. Madalmaad esitasid 27. septembril 2012 uue proovivõtukava selle kava asemel, mis kiideti heaks rakendusotsusega 2012/474/EL. Kõnealused proovivõtukavad, kõnealune kontrollikava ja kõnealune ühine kontrolliprogramm on kooskõlas asjakohase riskipõhise metoodikaga. Seepärast tuleks need heaks kiita.
            
         
               (7)
            
            
               Komisjonil peaks olema võimalus tühistada heakskiitev otsus, kui asjaomane liikmesriik ei kohalda või ei kohalda täielikult proovivõtukavasid, kontrollikavasid või ühiseid kontrolliprogramme.
            
         
               (8)
            
            
               Komisjon jälgib proovivõtukavade, kontrollikavade ja ühiste kontrolliprogrammide kohaldamist ning kontrollib nii nende tõhusat toimimist kui ka seda, et asjaomased liikmesriigid need korrapäraselt läbi vaatavad. Seepärast peaksid liikmesriigid kõnealuste kavade kohaldamisest komisjonile teatama. Kui ilmneb, et selline kava või programm ei taga täpset kaalumist, peaks asjaomane liikmesriik esitama komisjonile heakskiitmiseks läbivaadatud kava või programmi,
            
         ON VASTU VÕTNUD KÄESOLEVA OTSUSE:
   Artikkel 1
   Heakskiitmine
   1.   Määruse (EÜ) nr 1224/2009 artikli 60 lõike 1 kohased proovivõtukavad, mille on esitanud Bulgaaria, Läti ja Rootsi vastavalt 5. oktoobril 2012, 5. aprillil 2012 ja 20. aprillil 2012, kiidetakse heaks.
   2.   Määruse (EÜ) nr 1224/2009 artikli 60 lõike 3 kohane proovivõtukava kalatoodete kaalumiseks kalalaeva pardal, mille Madalamaad esitasid 27. septembril 2012, kiidetakse heaks. Kõnealuse proovivõtukavaga asendatakse see proovivõtukava, mille Madalmaad esitasid 18. jaanuaril 2012 ja mis kiideti heaks rakendusotsusega 2012/474/EL.
   3.   Määruse (EÜ) nr 1224/2009 artikli 60 lõike 3 kohased proovivõtukavad kalatoodete kaalumiseks kalalaeva pardal, mille Sloveenia ja Rootsi esitasid vastavalt 14. juunil 2012 ja 20. aprillil 2012, kiidetakse heaks.
   4.   Määruse (EÜ) nr 1224/2009 artikli 61 lõike 1 kohane proovivõtukava kalatoodete kaalumiseks pärast transportimist sihtkohta asjaomase liikmesriigi territooriumil, mille Prantsusmaa esitas 14. septembril 2012, kiidetakse heaks.
   5.   Määruse (EÜ) nr 1224/2009 artikli 61 lõike 2 kohane ühine kontrolliprogramm kalatoodete kaalumiseks pärast transportimist sihtkohta teises liikmesriigis, mille Prantsusmaa ja Iirimaa esitasid 14. septembril 2012, kiidetakse heaks.
   Artikkel 2
   Kehtetuks tunnistamine
   Komisjon võib tunnistada artiklis 1 osutatud heakskiitva otsuse kehtetuks, kui asjaomane liikmesriik ei kohalda või ei kohalda täielikult oma proovivõtukava, kontrollikava või ühist kontrolliprogrammi.
   Artikkel 3
   Aruanne
   Artiklis 1 osutatud liikmesriigid edastavad komisjonile enne 1. aprilli 2014 aruande kõnealuses artiklis osutatud proovivõtukavade, kontrollikava ja ühise kontrolliprogrammi kohaldamise kohta.
   Artikkel 4
   Adressaadid
   Käesolev otsus on adresseeritud Bulgaaria Vabariigile, Iirimaale, Prantsuse Vabariigile, Läti Vabariigile, Madalmaade Kuningriigile, Sloveeni Vabariigile ja Rootsi Kuningriigile.
   
      Brüssel, 8. veebruar 2013
      
         
            Komisjoni nimel
         
         
            komisjoni liige
         
         Maria DAMANAKI
         
      
   
   
      (1)  ELT L 343, 22.12.2009, lk 1.
   
      (2)  ELT L 112, 30.4.2011, lk 1.
   
      (3)  ELT L 218, 15.8.2012, lk 17.